
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 206 

Σύσταση Αυτοτελούς Γραφείου στην Κεντρική Υπηρεσία 
του Υπουργείου Εξωτερικών με τίτλο «Γραφείο Προ¬ 
γραμματισμού και Παρακολούθησης Προγραμμάτων». 
- Τροποποίηση και συμπλήρωση του Π.Δ. 230/1998 
«Αρμοδιότητες και Διάρθρωση της Κεντρικής Υπηρε¬ 
σίας του Υπουργείου Εξωτερικών» (ώΕΚ 177/Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 10 και76παρ. 1 του Οργα¬ 
νισμού του Υπουργείου Εξωτερικών, που κυρώθηκε με 
το άρθρο πρώτο του Ν. 2594/1998 (ΦΕΚΑ'62). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚΑ' 137), όπωςτρο- 
ποποιήθηκε με το άρθρο 27 του Ν. 2081/92 (ΦΕΚ Α' 154) 
και το άρθρο 1 παρ. 2 εδ. Α'του Ν. 2469/97 (ΦΕΚΑ'38). 

3. Τις διατάξεις του Π.Δ. 230/1998 «Αρμοδιότητες και 
διάρθρωση της Κεντρικής Υπηρεσίας του Υπουργείου 
Εξωτερικών» (ΦΕΚΑ' 177). 

4. Την αριθ. ΔΙΔΚ/Φ. 1 /2/22875/31.10.2001 (ΦΕΚ ΒΊ 480) 
κοινή απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης». 

5. Την αριθ. 1100383/1330/Α0006/31.10.2001 (ΦΕΚ Β' 
1485) κοινή απόφαση του Πρωθυπουργού και του Υπουρ¬ 
γού Οικονομικών «Καθορισμός αρμοδιοτήτων των Υφυ¬ 
πουργών Οικονομικών». 

6. Το γεγονός ότι από την εφαρμογή του παρόντος δια¬ 
τάγματος προκαλείται ενδεχόμενη ετήσια δαπάνη σε βά¬ 
ρος του κρατικού προϋπολογισμού ύψους 211,30 ΕΥΡΩ 
στην περίτττωση ανάθεσης των καθηκόντων Προϊσταμέ¬ 
νου του συνιστώμενου γραφείου σε υπάλληλο του ευρύ¬ 
τερου δημόσιου τομέα. Η εν λόγω δαπάνη θα καλύπτεται 
τόσο κατά το τρέχον, όσο και κατά τα επόμενα οικονομικά 
έτη από τις πιστώσεις του προϋπολογισμού του Υπουρ¬ 
γείου Εξωτερικών (ΕΦ 09/110 ΚΑΕ 0237). 

7. Την αριθ. 208/2002 γνωμοδότηση του Συμβουλίου 
της Επικρατείας, μετά από πρόταση του Υπουργού Εξω¬ 
τερικών και των Υφυπουργών Εσωτερικών, Δημόσιας 
Διοίκησης και Αποκέντρωσης, και Οικονομικών, αποφασί¬ 
ζουμε: 


Αρθρο 1 

Στην Κεντρική Υπηρεσία του Υπουργείου Εξωτερικών 
συνιστάται αυτοτελές «Γραφείο Προγραμματισμού και 
Παρακολούθησης Προγραμμάτων», το οποίο υπάγεται 
απευθείας στον Υπουργό Εξωτερικών. 

Αρθρο 2 

1. Στο άρθρο 2 παρ. 1 του Π.Δ. 230/1998 «Αρμοδιότητες 
και Διάρθρωση της Κεντρικής Υπηρεσίας του Υπουργείου 
Εξωτερικών» (ΦΕΚ Α' 177) μετά το στοιχείο (κδ) τίθεται 
στοιχείο (κε) ως εξής: 

«κε) Γ ραφείο Προγραμματισμού και Παρακολούθησης 
Προγραμμάτων». 

2. Η περίπτωση (α) της παρ. 2 του άρθρου 2 του Π.Δ. 
230/1998 «Αρμοδιότητες και Διάρθρωση της Κεντρικής 
Υπηρεσίας του Υπουργείου Εξωτερικών» (ΦΕΚ Α' 177) 
αντικαθίσταται ως εξής: 

«2. α) Η Γενική Επιθεώρηση, το Κέντρο Ανάλυσης και 
Σχεδιασμού, η Μικτή Μονάδα Διαχείρισης Κρίσεων, η Δι¬ 
πλωματική Ακαδημία, η Ειδική Νομική Υπηρεσία, η Υπη¬ 
ρεσία Ενημέρωσης, η Υπηρεσία του Ιστορικού Αρχείου, η 
Τεχνική Υπηρεσία, η Διεύθυνση Εθιμοτυπίας, η Διεύθυν¬ 
ση ΠΣΕΑ και το Γ ραφείο Προγραμματισμού και Παρακο¬ 
λούθησης Προγραμμάτων υπάγονται απευθείας στον 
Υπουργό.» 

Αρθρο 3 

Μετά το άρθρο 62του Π.Δ. 230/1998 «Αρμοδιότητες και 
Διάρθρωση της Κεντρικής Υπηρεσίας του Υπουργείου 
Εξωτερικών» (ΦΕΚ Α' 177) προστίθεται άρθρο 62Α, ως 
εξής: 

«Άρθρο 62Α 

Γ ραφείο Προγραμματισμού και Παρακολούθησης Προ¬ 
γραμμάτων: 

1. Το Γ ραφείο Προγραμματισμού και Παρακολούθησης 
Προγραμμάτων είναι αρμόδιο για: 

- τη μελέτη και τη διατύπωση προτάσεων σχετικών με 
την ανάπτυξη μεθόδων εκσυγχρονισμού της διοικητικής 
λειτουργίας των υπηρεσιώντου Υπουργείου Εξωτερικών, 

- την εισήγηση για θέματα σχετικά με χρηματοδοτού¬ 
μενα Κοινοτικά Προγράμματα και δράσεις, όπως το Κοι¬ 
νοτικό Πλαίσιο Στήριξης, 

- την πρόταση ενεργειών για την αξιοποίηση των πηγών 
χρηματοδότησης από την Ευρωπαϊκή Ένωση (Ε.Ε.) και 
άλλους Διεθνείς Οργανισμούς, 

- τη συγκέντρωση στοιχείων και την καταγραφή ανα¬ 
γκών για το σχεδίασμά νέων προγραμμάτων ή προτάσε¬ 
ων για χρηματοδάτηση απάτην Ευρωπαϊκή Ένωση (Ε.Ε.) 
ή άλλους Διεθνείς Οργανισμούς. 

2. Για την αποτελεσματικάτερη προώθηση του έργου 
του, το Γ ραφείο Προγραμματισμού και Παρακολούθησης 
Προγραμμάτων συνεργάζεται με τις Διευθύνσεις του 
Υπουργείου Εξωτερικών.» 

Άρθρο 4 

Στην παράγραφο 1 του άρθρου 63 του Π.Δ. 230/1998 
«Αρμοδιάτητες και Διάρθρωση της Κεντρικής Υπηρεσίας 
του Υπουργείου Εξωτερικών» (ΦΕΚ Α' 177) μετά το στοι¬ 
χείο (ιζ) τίθεται στοιχείο (ιη) ως εξής: 

«ιη. Του Προϊσταμένου του Γραφείου Προγραμματι¬ 
σμού και Παρακολούθησης Προγραμμάτων σε υπάλληλο 
του Διπλωματικού Κλάδου του Υπουργείου Εξωτερικών 
με βαθμά τουλάχιστον Συμβούλου Πρεσβείας Α' ή σε 
υπάλληλο του ευρύτερου δημάσιου τομέα, σύμφωνα με 


τις κείμενες διατάξεις, ο οποίος διαθέτει γνώσεις και 
εμπειρία σε θέματα αρμοδιάτητας του Γ ραφείου.» 

Άρθρο 5 

Η ισχύς του παράντος διατάγματος αρχίζει απά τη δη¬ 
μοσίευσή του στην Εφημερίδα της Κυβερνήσεως. 

Στον Υπουργά Εξωτερικών αναθέτουμε τη δημοσίευση 
και εκτέλεση του Προεδρικού Διατάγματος αυτού. 

Αθήνα, 1 Αυγούστου 2002 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΔΗΜ. ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΓΕΩΡΓΙΟΣ ΦΛΩΡΙΔΗΣ ΓΙΩΡΓΟΣ ΠΑΠΑΝΔΡΕΟΥ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΣΤΑΥΡΟΣ ΜΠΕΝΟΣ 

